b'\n_START_ARTICLE_\nPapaverin\n_START_SECTION_\nUporaba\n_START_PARAGRAPH_\nPapaverin je odobren za zdravljenje spazmov gastrointestinalnega trakta, \xc5\xbeol\xc4\x8dnih kanalov in se\xc4\x8devoda ter kot cerebralni in koronarni vazodilator v subarahnoidni krvavitvi (v kombinaciji z balonsko angioplastiko) in v kirurgiji koronarnega arterijskega obvoda. Papaverin se lahko uporablja tudi kot relaksant gladkih mi\xc5\xa1ic v mikrokirurgiji, pri \xc4\x8demer se daje neposredno v krvne \xc5\xbeile._NEWLINE_Prav tako se pogosto uporablja za krioprezervacijo krvnih \xc5\xbeil, skupaj z glikozaminoglikani in beljakovinskimi suspenzijami. Pri krioprezervaciji ima vlogo vazodilatorja, kadar se uporablja skupaj z verapamilom, fentolaminom, nifedipinom, tolazolinom ali nitroprusidom._NEWLINE_Raziskave ka\xc5\xbeejo, da je papaverin rastni dejavnik, ki sodeluje v ekspanziji tkiva._NEWLINE_Papaverin je prav tako prisoten v kombinacijah soli opijskih alkaloidov, kot so omnopon, pantopon, papaveretum in drugih, skupaj z morfinom, kodeinom, v nekaterih primerih z noskapinom. Prav tako je prisoten v ostalih kombinacijah v podobnih dele\xc5\xbeih, kot ga najdemo v opiju, ali pa so dele\xc5\xbei prirejeni za dolo\xc4\x8deno uporabo.\n_START_SECTION_\nMehanizem delovanja\n_START_PARAGRAPH_\nMehanizem delovanja v in vivo \xc5\xa1e ni povsem pojasnjen. Zagotovo je, da zavira encim fosfodiesterazo, kar povzro\xc4\x8da dvig ravni cikli\xc4\x8dnega AMP. Prav tako lahko vpliva na mitohondrijsko celi\xc4\x8dno dihanje._NEWLINE_Dokazano je bilo tudi, da je papaverin selektivni zaviralec podtipa fosfodiestraze PDE10A, ki ga najdemo predvsem v striatnem korpusu mo\xc5\xbeganov. Ob kroni\xc4\x8dni aplikaciji papaverina mi\xc5\xa1kam so le-te kazale motori\xc4\x8dne in kongitivne motnje ter pove\xc4\x8dano anksioznost. V nasprotju s tem lahko papaverin povzro\xc4\x8di tudi antipsihoti\xc4\x8dni u\xc4\x8dinek.\n_START_SECTION_\nStranski u\xc4\x8dinki\n_START_PARAGRAPH_\nPogosti ne\xc5\xbeeleni u\xc4\x8dinki zdravljenja s papaverinom vklju\xc4\x8dujejo polimorfi\xc4\x8dno ventrikularno tahikardijo, zaprtje, motnje sulfobromoftaleinskega testa (uporablja se za dolo\xc4\x8danje jetrnih funkcij), pove\xc4\x8dane vrednosti transaminaze in alkalne fosfataze, zaspanost ter vrtoglavico._NEWLINE_Redki ne\xc5\xbeeleni stranski u\xc4\x8dinki vklju\xc4\x8dujejo hiperhidrozo (pretirano potenje), ko\xc5\xbeni izpu\xc5\xa1\xc4\x8daj, arterijsko hipotenzijo (nizek krvni tlak), tahikardijo, izgubo apetita, zlatenico, eozinofilijo, trombocitopenijo, hepatitis, glavobole, preob\xc4\x8dutljivostne reakcije, kroni\xc4\x8dni hepatitis in paradoksalno poslab\xc5\xa1anje cerebralnega vazospazma.\n_START_SECTION_\nPripravki in blagovne znamke\n_START_PARAGRAPH_\nPapaverin je na voljo kot konjugat hidroklorida, piridoksalfosfata, adenilata in teprosilata. Prav tako je bil neko\xc4\x8d na voljo kot sol hidrobromida, kamsilata, kromsilata, nikotinata in fenilglikolata. Hidrokloridna sol je na voljo za intramuskularno, intravenozno, rektalno in peroralno uporabo. Teprosilat se uporablja v intravenenskih, intramuskularnih ali peroralnih pripravkih. Piridoksalfosfatno sol lahko uporabljamo peroralno,, prav tako kot adenilatno._NEWLINE_Piridoksal fosfat se prodaja pod imenom Albatran, adenilat kot Dicertan, in hidrokloridna sol kot Artegodan (v Nem\xc4\x8diji), Cardioverina (v dr\xc5\xbeavah razen Evrope ter ZDA), Dispamil (v dr\xc5\xbeavah razen Evrope ter ZDA), Opdensit (v Nem\xc4\x8diji), Panergon (v Nem\xc4\x8diji), Paverina Houde (V Italiji, Belgiji), Pavacap (v ZDA), Pavadyl (v ZDA), Papaverin-Hamelin (v Nem\xc4\x8diji), Paveron (v Nem\xc4\x8diji), Spasmo-Nit (v Nem\xc4\x8diji), Cardiospan, Papaversan, Cepaverin, Cerespan, Drapavel, Forpaven, Papalease, Pavatest, Paverolan, Therapav (v Franciji), Vasospan, Cerebid, Delapav, Dilaves, Durapav, Dynovas, Optenyl, Pameion, Papacon, Pavabid, Pavacen, Pavakey, Pavased, Pavnell, Alapav, Myobid, Vasal, Pamelon, Pavadel, Pavagen, Ro-Papav, Vaso-Pav, Papanerin-hcl, Qua bid, Papital T.R., Paptial T.R., Pap-Kaps-150.._NEWLINE_Na Mad\xc5\xbearskem se papaverin in homatropinijev metilbromid uporabljata kot zdravili za izpiranje \xc5\xbeol\xc4\x8da (npr: Neo-Bilagit).'